**Ավետիք Մկրտչի Չալաբյան** (1972 թվական, նոյեմբերի 21, Երևան), հայ հասարակական-քաղաքական գործիչ։ 2012 թվականից սկսած Հայաստանում հանդես է գալիս մի շարք հասարակական նախաձեռնություններում և 2018թ.սկսած ղեկավարում մի շարք ընդդիմադիր նախաձեռնություններ։

Կենսագրությունը
---------------

Ավետիք Չալաբյանը ավարտել է Երևանի պետական համալսարանի ֆիզիկայի ֆակուլտետը։ Ստացել է գործարար կառավարման մագիստրոսի (MBA) կոչում նաև Հյուսիսային Կարոլինայի Համալսարանից։

Նախկինում Չալաբյանը աշխատել է ՄակՔինզի միջազգային խորհրդատվական ընկերությունում որպես ավագ գործընկեր՝ 2010-ից 2015 թվականներին ղեկավարելով ՄակՔինզի մետաղագործական և հանքաարդյունաբերական գործունեությունը ԱՊՀ և Արևելյան Եվրոպայի տարածաշրջանում, իսկ 2015-ից 2020 թվականներին՝ ամբողջ աշխարհում։

Եղել է Նիդեռլանդներում տեղակայված մետաղների և հանքարդյունաբերության խոշոր միջազգային ընկերության՝ Metinvest-ի տնօրենների խորհրդի անդամ։
Նախկինում աշխատել է նաև Հայաստանի տնտեսական զարգացման նախարարության ԱՀԿ-ի գործերի վարչության պետի պաշտոնում։

Չալաբյանը «Արար» հիմնադրամի հոգաբարձուների խորհրդի հիմնադիր անդամ է։ Նա նաև որպես խորհրդի անդամ է Repat Armenia և այլ սոցիալական և բարեգործական նախաձեռնություններում։

Հասարակական ու քաղաքական ակտիվություն
-------------------------------------

2012թ. հանդիսացել է Repat Armenia նախաձեռնության հիմնադիրներից։

2014թ. հանդիսացել է «Արար» քաղաքակրթական հետազոտությունների հիմնադրամի հիմնադիրներց։

2018թ. հանդիսացել է «Ազգային օրակարգ» կուսակցության 6 հիմնադիրներից մեկը։ 2020թ. 44-օրյա պատերազմից հետո Հայաստանում ներգրավված է եղել մի շարք ընդդիմադիր նախաձեռնություններում, ինչպես օրինակ ի պաշտպանություն Արցախի իրականացված «Համախմբում» նախաձեռնությունը,։

2022 թվականի մայիսին ընդդիմության ցույցերի ժամանակ կալանավորվել է հավաքներին Հայաստանի ազգային ագրարային համալսարանի ուսանողական խորհրդի նախագահին ենթադրաբար նյութապես շահագրգռելու մեղադրանքով։ 
Ազատ է արձակվել 2022 հուլիսին՝ գրավի դիմաց։

2023 թվականին հանդիսացել է Հայաքվե քաղաքացիական-օրենսդրական նախաձեռնություն նախաձեռնողներից և շտաբի համակարգողը։

Իր ելույթներում և հոդվածներում հիմնականում անդրադառնում է անվտանգային և ռազմաքաղաքական հարցերին։ Քաղաքական դիրքորոշումների հիմնական մասը վերաբերում է ՀՀ անվտանգային համակարգին, տեխնոլոգիական զարգացմանը, պետության ռազմավարության մշակմանը, Արցախին և Հայոց ցեղասպանություն պահանջատիրությանը։

Ընտանիք
-------

Ամուսնացած է, ունի 4 զավակ։

Ծանոթագրություններ
------------------

1. ↑  «Հայաստանի ամենամեծ մարտահրավերը կոռուպցիան է. Ավետիք Չալաբյան».
2. ↑  «Կառավարության շենքից անընդհատ մեջքից խփում են բանակին. Ավետիք Չալաբյան».
3. ↑  «Ազգային կոմիտեն որպես այդպիսին՝ այն առաքելության համար որ կազմավորվել էր, այլևս սպառված է.Ավետիք Չալաբյան».
4. ↑  ««Հայաքվե»-ին միացել են 38500 ՀՀ քաղաքացիներ. Ավետիք Չալաբյան».
5. ↑  ««ԱԶԳԱՅԻՆ ՕՐԱԿԱՐԳ» ՆՈՐ ԿՈՒՍԱԿՑՈՒԹՅԱՆ ԱՆԴԱՄՆԵՐԻ ԿԵՆՍԱԳՐՈՒԹՅՈՒՆՆԵՐԸ».
6. ↑  «Avetik Chalabyan: Senior Partner, Metals & Mining, McKinsey & Company, United States of America».
7. ↑  «Avetik Chalabyan: Board Member».
8. ↑  «Ավետիք Չալաբյան Հանրային գործիչ, «ԱՐԱՐ» հիմնադրամի համահիմնադիր».
9. ↑  «About Us». *Repat Armenia* (անգլերեն). Վերցված է 2023 թ․ նոյեմբերի 15-ին.
10. ↑  Հակոբյան, Թագուհի (2018 թ․ դեկտեմբերի 24). ««ԱԶԳԱՅԻՆ ՕՐԱԿԱՐԳԸ» ՕՐԱԿԱՐԳ Է ԹԵԼԱԴՐՈՒՄ». *hraparak.am*.
11. ↑  «Ստեղծվել է ընդդիմադիր «Ազգային օրակարգ» կուսակցություն». *mediamax.am* (անգլերեն). Վերցված է 2023 թ․ նոյեմբերի 14-ին.
12. ↑  ««Համախմբում» շարժման հայտարարությունը՝ ի աջակցություն Արցախի ԱԺ հայտարարության». *Hetq.am*. 2022 թ․ հոկտեմբերի 31. Վերցված է 2023 թ․ նոյեմբերի 14-ին.
13. ↑   (hy-AM) *«Համախմբում» շարժումը պահանջում է վարչապետի և պաշտպանության նախարարի հրաժարականը*, վերցված է 2023-11-14
14. ↑  «Ավետիք Չալաբյանը կալանավորվել է».
15. ↑  «Ավետիք Չալաբյանն ազատ կարձակվի 15 միլիոն դրամ գրավի դիմաց».
16. ↑   (hy-AM) *Պատերազմի մասին խոսակցությունները կեղծիք են. «ՀայաՔվե»-ի համակարգող*, վերցված է 2023-11-14
17. ↑  «Ավետիք Չալաբյան». *Mediamax.am* (անգլերեն). Վերցված է 2023 թ․ նոյեմբերի 15-ին.
18. ↑  «Հայաստանի ճակատագրական ընտրությունը. Ռազմականացում». *mediamax.am* (անգլերեն). Վերցված է 2023 թ․ նոյեմբերի 15-ին.
19. ↑  «Հայաստանի ճակատագրական ընտրությունը. Արդիականացում». *mediamax.am* (անգլերեն). Վերցված է 2023 թ․ նոյեմբերի 15-ին.
20. ↑  «Ինչպես արդիականացնել մեր պետությունը». *mediamax.am* (անգլերեն). Վերցված է 2023 թ․ նոյեմբերի 15-ին.
21. ↑   (hy-AM) *«Արցախը մենք ենք» Ավետիք Չալաբյան*, վերցված է 2023-11-15
22. ↑  «Այն, ինչ անում է Փաշինյանը, ցեղասպանությանը հանցակցություն է. Ավետիք Չալաբյան». *Politik.am*. Վերցված է 2023 թ․ նոյեմբերի 15-ին.
23. ↑  «Ինչպիսի՞ն է Ավետիք Չալաբյանի ընտանիքը».
24. ↑  «Ավետիք Չալաբյանի կինն ու պաշտպանը հանդիպել են ԱՄՆ դեսպանատան ներկայացուցչության հետ».